એક તરફ રાજ્યની ભાજપ સરકાર છેલ્લા કેટલાય વર્ષોથી ગુજરાતમાં ક્યાંય કોઈ તોફાન નથી, હિંસા નથી અને રાજ્યમાં શાંતિ પ્રવર્તેના ઢોલ પીટયા કરે છે ત્યારે તેની જ પોલીસે અમદાવાદ શહેરમાં સીઆરપીસીની કલમ ૧૪૪ હેઠળ સતત પ્રતિબંધક હુકમો લાગુ કરવાના પોતાના નિર્ણયને વાજબી ઠેરવવા હાઈકોર્ટમાં ગુરુવારે સોગંદનામું કરી એવી ચોંકાવનારી હકીકત દર્શાવી છે કે, અમદાવાદ શહેર ૨૦૦૨થી તો એકદમ શાંત હતું પણ ૨૦૧૫થી ૨૦૧૯ દરમિયાન રાજકીય અને સામાજિક રીતે અત્યંત સંવેદનશીલ હોવાથી સતત હિંસા, તોફાનો અને અરાજકતા, અંધાધૂંધીના ભારેલા અગ્નિની સ્થિતિમાં રહ્યું છે અને એટલે જ કલમ ૧૪૪ લાગુ કરવી પડી છે.